CELEX: 62012TN0319
Language: ro
Date: 2012-07-19 00:00:00
Title: Cauza T-319/12: Acțiune introdusă la 19 iulie 2012 — Spania/Comisia

22.9.2012   
            
            
               RO
            
            
               Jurnalul Oficial al Uniunii Europene
            
            
               C 287/32
            
         Acțiune introdusă la 19 iulie 2012 — Spania/Comisia
   (Cauza T-319/12)
   2012/C 287/60
   Limba de procedură: spaniola
   
      Părțile
   
   
      Reclamant: Regatul Spaniei (reprezentant: A. Rubio González)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               anularea Deciziei (2012) 3025 final a Comisiei Europene din 8 mai 2012 privind ajutorul de stat SA. 22668 (C 8/2008 — ex NN 4/2008) acordat de Spania în favoarea „Ciudad de la Luz SA”,
            
         
               —
            
            
               obligarea instituției pârâte la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă cinci motive.
   
               1.
            
            
               Primul motiv întemeiat pe aplicarea eronată a criteriului investitorului privat, întrucât Comisia a efectuat analiza depășindu-și marja de apreciere.
            
         
               2.
            
            
               Al doilea motiv întemeiat pe eroarea de apreciere a ajutorului de stat, întrucât Comisia nu a ținut seama de acțiunile complexe din zona terțiară.
            
         
               3.
            
            
               Al treilea motiv întemeiat pe nemotivarea deciziei atacate, întrucât Comisia impune recuperarea ajutorului de la producătorii de cinematografie și analiza sa nu conține nicio mențiune cu privire la acest pretins ajutor.
            
         
               4.
            
            
               Cu titlu subsidiar, eroare în analiza compatibilității investiției cu liniile directoare privind ajutoarele de stat cu finalitate regională, întrucât Comisia nu analizează dacă ajutorul restant respectă principiul investitorului privat.
            
         
               5.
            
            
               Cu titlu subsidiar, nemotivare și eroare în analiza compatibilității ajutoarelor, din perspectiva legislației aplicabile ajutoarelor în sectorul audiovizual, întrucât nu a analizat din ce motiv pretinsul ajutor nu avea un scop cultural.